พระราชกฤษฎีกาจัดตั้งเทศบาลเมืองตะกั่วป่าจังหวัดพังงาพุทธศักราช ๒๔๘๐ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔สิงหาคม พุทธศักราช ๒๔๘๐)อาทิตย์ทิพอาภาพล.อ.เจ้าพระยาพิชเยนทรโยธินตราไว้ ณ วันที่๑๑ มีนาคม พุทธศักราช ๒๔๘๐เป็นปีที่ ๔ในรัชกาลปัจจุบันโดยที่เห็นสมควรจัดเขตชุมนุมชนในบางส่วนของตำบลตลาดเหนือตำบลตลาดใต้ และตำบลย่านยาว อำเภอตะกั่วป่า จังหวัดพังงา ให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว อาศัยอำนาจตามความในมาตรา ๔๒แห่งพระราชบัญญัติจัดระเบียบเทศบาล พุทธศักราช ๒๔๗๖ จึงให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองตะกั่วป่าจังหวัดพังงา พุทธศักราช ๒๔๘๐มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้ยกฐานะบางส่วนของตำบลตลาดเหนือตำบลตลาดใต้ และตำบลย่านยาว อำเภอตะกั่วป่า จังหวัดพังงาตามเขตที่กำหนดไว้ในมาตรา ๔ ขึ้นเป็นเทศบาลเมือง มีนามว่า เทศบาลเมืองตะกั่วป่าจังหวัดพังงามาตรา ๔ให้กำหนดเขตเทศบาลเมืองตะกั่วป่า จังหวัดพังงา ไว้ดังนี้ คือ ด้านเหนือตั้งแต่หลักเขตที่ ๑ ซึ่งตั้งอยู่ห่างจากฝั่งตะวันตกของคลองตะกั่วป่าไปทางทิศตะวันตกระยะ ๗๔๐ เมตร และห่างจากฟากเหนือของถนนท่าเสนาราช ระยะ ๕๓๐ เมตรไปทางทิศตะวันออกขนานและห่างจากฟากเหนือของถนนท่าเสนาราช ระยะ ๕๓๐ เมตรจดหลักเขตที่ ๒ ซึ่งตั้งอยู่ที่เส้นเขตตัดกับฝั่งตะวันตกของคลองตะกั่วป่าด้านตะวันออกจากหลักเขตที่ ๒ เลียบฝั่งตะวันตกของคลองตะกั่วป่าไปทางทิศใต้จดหลักเขตที่ ๓ซึ่งตั้งอยู่ห่างจากฟากใต้ของถนนย่านยาว ไปทางทิศใต้ระยะ ๑๐๐ เมตรจากหลักเขตที่๓ หักไปทางทิศตะวันตก ขนานและห่างจากฟากใต้ของถนนย่านยาวไปทางทิศใต้เป็นระยะ ๑๐๐เมตร จดหลักเขตที่ ๔ ซึ่งตั้งอยู่ที่เส้นขนานและห่างจากฟากใต้ของถนนย่านยาวระยะ๑๐๐ เมตร ตัดกับเส้นขนานและห่างจากถนนไปตลาดเหนือ ระยะ ๑๒๐ เมตรจากหลักเขตที่๔ หักไปทางทิศใต้ ขนานและห่างจากฟากตะวันออกของถนนไปตลาดเหนือระยะ ๑๒๐ เมตรจดหลักเขตที่ ๕ ซึ่งตั้งอยู่ที่บ้านตอตั้งตำบลตลาดใต้ห่างจากหลักเขตตำบลตามเส้นถนน ๔๘๐ เมตรและห่างจากฟากตะวันออกของถนนไปตลาดเหนือระยะ ๑๒๐ เมตรจากหลักเขตที่๕ ต่อเป็นเส้นตรงไปทางทิศตะวันออกระยะ ๘๐ เมตรเป็นเส้นตรงได้ฉากกับฟากตะวันออกของถนนไปตลาดเหนือ จดหลักเขตที่ ๖จากหลักเขตที่๖ หักไปทางทิศใต้ ขนานและห่างจากฟากตะวันออกของถนนไปตลาดเหนือ ๒๐๐ เมตรจดหลักเขตที่ ๗ ซึ่งตั้งอยู่ที่เส้นเขตหมู่บ้านที่ ๓ กับหมู่บ้านที่ ๔ ตำบลตลาดใต้และห่างจากฟากตะวันออกของถนนไปตลาดเหนือ ๒๐๐ เมตรวัดเป็นเส้นได้ฉากกับฟากตะวันออกของถนนไปตลาดเหนือจากหลักเขตที่๗ เลียบเส้นเขตหมู่บ้านและตำบลไปทางทิศตะวันออกจดหลักเขตที่ ๘ซึ่งตั้งอยู่ที่เส้นเขตตัดฝั่งตะวันตกของคลองตะกั่วป่าด้านใต้จากหลักเขตที่ ๘ เลียบฝั่งตะวันตกของคลองตะกั่วป่าไปทางทิศใต้แล้วเลียบฝั่งเหนือของคลองบิกไปทางทิศตะวันตกจดหลักเขตที่ ๙ ซึ่งตั้งอยู่ที่ด้านตะวันตกของเขตวัดลุ่มตัดกับฝั่งเหนือของคลองบิกด้านตะวันตกจากหลักเขตที่ ๙ เลียบเขตตะวันตกของวัดลุ่มไปทางทิศเหนือเป็นระยะ ๒๒๐ เมตรจดหลักเขตที่ ๑๐จากหลักเขตที่๑๐ หักไปทางทิศตะวันออกขนานและห่างจากฟากเหนือของทางไปวัดลุ่ม ๑๓๐ เมตร จดหลักเขตที่๑๑ ซึ่งตั้งอยู่ที่ฟากเหนือของทางไปที่ว่าการอำเภอเก่าและห่างจากหลักเขตที่ ๑๐ระยะ ๓๐๐ เมตรจากหลักเขตที่๑๑ เลียบตามฟากเหนือของทางไปที่ว่าการอำเภอเก่าไปทางทิศตะวันออกเป็นระยะ ๘๐ เมตรจดหลักเขตที่ ๑๒จากหลักเขตที่๑๒ หักไปทางทิศเหนือ ขนานและห่างจากฟากตะวันตกของถนนไปตลาดเหนือระยะ ๒๐๐ เมตรจดหลักเขตที่ ๑๓ ซึ่งตั้งอยู่ที่บ้านตอตั้งตรงที่เส้นเขตตัดเส้นตรงต่อมาจากเส้นหลักเขตที่๖ และที่ ๕จากหลักเขตที่๑๓ หักไปทางทิศตะวันออกระยะ ๘๐ เมตร จดหลักเขตที่ ๑๔ ซึ่งตั้งอยู่ได้แนวเป็นเส้นตรงกับหลักเขตที่๑๓ ที่ ๕ และที่ ๖จากหลักเขตที่๑๔ หักขนานและห่างจากฟากตะวันตกของถนนไปตลาดเหนือเป็นระยะ ๑๒๐ เมตร ไปทางทิศเหนือจดหลักเขตที่๑๕ ซึ่งตั้งอยู่ที่ฟากเหนือของถนนท่าเสนาราช ห่างจากฟากตะวันตกของถนนไปตลาดเหนือระยะ๑๒๐ เมตรจากหลักเขตที่๑๕ หักไปทางทิศตะวันออกเฉียงเหนือจดหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เพื่อแสดงแนวเขตด้วยตามควรมาตรา ๕ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการพ.อ.พหลพลพยุหเสนานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองตะกั่วป่า จังหวัดพังงา พุทธศักราช ๒๔๘๐(ดูข้อมูลจากภาพกฎหมาย)ศรินรัตน์/จัดทำ๑๓ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๕๔/-/หน้า ๑๘๖๓/๑๔ มีนาคม ๒๔๘๐